als_Latn dik_Latn sag_Latn
Ish-kryeministri Berisha takohet me kryeministrin hungarez, Orban: “Shqetësuese, zhbërja e vlerave të demokracisë në Shqipëri – mazhoranca e lidhur me krimin”
Gjatë vizitës së tij në Budapest të Hungarisë, ku po merr pjesë në ceremonitë përkujtimore me rastin e 25 vjetorit të nisjes së revolucionit antikomunist, ish kryeministri Sali Berisha është pritur në një takim me kryeministri hungarez, Viktor Orban. Në një status të publikuar në faqen e tij të Facebook, Berisha thekson se në takimin me Orban ka diskutuar për situatën politike në Shqipëri, zhbërjen e vlerave të demokracisë, krizën ekonomike dhe lidhjen e mazhorancës me krimin e organizuar. “Sot paradite u prita në një takim nga miku im i shquar dhe i shqiptarëve, Kryeministri i Hungarisë, z. Viktor Orban. Në këtë takim diskutuam gjërësisht mbi zhvillimet në Shqipëri, përpjekjet e Partisë Demokratike për të mbrojtur dhe zhvilluar vlerat e demokracisë në vend, revanshin e egër të qeverisë ndaj opozitës dhe institucioneve të pavarura, zëvendësimin e shtetit ligjor me shtetin policor, recesionin dhe kolapsin ekonomik si dhe lidhjet e ngushta të mazhorancës me krimin e organizuar”, shkruan Berisha. Sipas tij, në këtë takim u diskutua gjerësisht edhe mbi zgjerimin e bashkëpunimit ekzitues të rëndësishëm të partive simotra. “Unë shfrytezova rastin për t’i shprehur kryeministrit Orban dhe qeverisë së tij mirënjohjen e thellë për mbështetjen e Shqipërisë në rrugën e integrimit europian si dhe Partisë Demokratike në përmbushjen e misionit të vet. Takimi ishte i hapur dhe i përzemërt”, shkruan më tej, ish kryeministri Berisha
Ne do ju rezervojmë bijve, fatin e etërve të tyre!
Nga Sali Berisha
Dje mora fjalën në konferencën e organizuar në Budapest për 25 vjetorin e Kryengritjes së Timoshoarës. Në fjalën time shpreha mirënjohjen për ftesën dhe nderin që më bënë t’i drejtohem si i ftuar nderi këtij Forumi, sikundër theksova se kombet që vuajtën nën diktaturat komuniste janë dhe do mbeten shumë mirënjohës ndaj kombit hungarez.
Në fjalën time theksova se kombi i tyre vigan, ishte i pari që së bashku me autoritetet e vendit shembi segmentin e vet të murit të Berlinit, hoqi telat me gjemba në kufirin me Austrinë dhe duke hapur kufirin për gjermanët e Lindjes luajti rol të pazëvendësueshëm në shembjen nga gjermanët të murit në Berlinit. Në fjalën time u shpreha gjithashtu se nga ajo tribunë dëshiroja të përulesha me nderimin më të madh para trimërisë, guximit, heroizmit të qytetarëve të Timoshoarës dhe bishopit të tyre Tukesh Lazlo, që shndërruan 25 vjet më parë, fillimisht Kishën e më pas qytetin e tyre, në kështjellë të pamposhtur të lirisë. Timoshoara nuk është një ngjarje e madhe vetëm për këtë qytet dhe Transilvaninë por dhe për rumunët, shqiptarët dhe mbarë popujt e tjerë të shtypur, të cilët mbetën pas zhvillimeve epokale në Poloni, Hungari, Gjermani, Çekosllavaki nën diktaturat e egra komuniste. Qëndresa e qytetarëve të Timoshoares frymëzoi rumunët dhe shqiptarët në përpjekjet e tyre për liri, të drejta dhe dinjitet njerëzor.
Në fjalën time, pasi i njoha me lëvizjen studentore të dhjetorit 1990, u ndala në zhvillimet e fundit në Shqipëri ku ndër të tjera theksova se sot në Shqipëri janë në pushtet bijtë e atyre që ne përmbysëm në vitin 1990. Unë besoj se askush nuk mund të mbajë përgjegjës bijtë për veprat e etërve të vet. Mirëpo në Shqipqri qeveritarqt aktual festuan në vitin e 70 vjetorit të çlirimit duke rehabilituar diktatorin Enver Hoxha, diktatorin më mizor që Europa ka njohur pas Luftës së Dytë Botërore, të cilin liderët e EDU, qëndrës së djathtë europiane, në deklaratën e Samitit të pranverës së vitit 1991 e cilësuan si Hitlerin shqiptar të Pasluftës. Ata ngritën muze shtetëror për Enver Hoxhen, dekoruan mbi 1000 drejtues kryesor, persekutor xhelat të regjimit hoxhist që kryen ndaj shqiptarëve genocid dhe krime të tmerrshme kundër njerëzimit.
Në këtë konferencë unë mbylla fjalën time me zotimin solemn se ne demokratët shqiptarë do t’u rezervojmë bijëve fundin e etërve të tyre barbar!
als_Latn als_Latn als_Latn als_Latn als_Latn als_Latn als_Latn als_Latn